Alstahaug kommune
Kommunal og næringssjef Stig Gjøran Olsen 26.01.2023

**Ruteendring Austbø**

Brasøy ønsker ruteendring på tur fra Søvik slik at de får avgang kl 20:40. Denne turen vil da ikke gå innom Austbø. Blir denne endringen gjennomført vil ikke Austbø ha noen turer mellom kl 19:20 og 22:50. Dette er ikke ønskelig for Austbø. Austbø mister med dette turen fra Søvik kl 20:40 via Herøy. Denne turen har også bussforbindelse fra Sandnessjøen kl 19:45.

Fra tidligere rute mistet vi 16:35 tur fra Søvik. Dette var en viktig avgang for daglig pendling. Denne turen ble så erstattet med tur fra Søvik 17:40. Dette er veldig sent og dårlig rutetilbud for pendlere. Det betyr også da at jobb-pendlere ikke er hjemme før langt på kveld. Vi har også pendlere helt fra Hestøysund. Derfor ønsker vi Turen fra Søvik kl 16:15 innom Austbø. Enda bedre hvis denne turn kan gå kl: 16:20 fra Søvik.

Det er pr i dag 28 dagpendlere fra Austbø. Statistikk for 2022 viser også at det er ca 24900 personbilenheter til og fra Austbø

Vennlig hilsen

Austbø-Blomsøy-Hestøy Områdeutvalg

Kopi til: Stig Tore Skogsholm

 David Naustvoll Jakobsen